ועדת העבודה, הרווחה והבריאות, כנסת 20, פרוטוקול מספר 417, 2017-01-10 11:30

אלי אלאלוף: יש לנו אורחים שאני מזדהה אתם.

אלי אלאלוף: תדעו שגם אני עשיתי מכינה לאוניברסיטה.

אלי אלאלוף: הסיכוי שתגמרו את זה, ותגמרו את זה טוב, והעולם כולו שלכם.

אלי אלאלוף: אז באמת תצליחו.

אלי אלאלוף: זה תלמידי תיכון "גולדשטיין גורן" בתל-אביב.

אלי אלאלוף: אני מבאר-שבע.

אלי אלאלוף: חיילים משוחררים שנמצאים בקורס להשלמת 12 שנות לימוד במימון משרד הביטחון, במימון המדינה.

אלי אלאלוף: המדינה רוצה אתכם לא רק משרד הביטחון.

אלי אלאלוף: אז בראבו, ובראבו למדריכים שלכם ובראבו לכם.

אלי אלאלוף: זה לא יהיה קל אבל זה יהיה מוצלח, אני בטוח.

אלי אלאלוף: אז באמת, מכל הלב, תצליחו ותתעקשו להצליח.

אלי אלאלוף: בבקשה.

אלי אלאלוף: אנחנו היום ה-10.1.2017, י"ב בטבת התשע"ז, והשעה 11:39.

אלי אלאלוף: אני מתנצל על האיחור.

אלי אלאלוף: תקנות ביטוח הבריאות הממלכתי (הקצאה לקופות החולים) (תיקון), 2016-התשע"ו.

אלי אלאלוף: אז מי פותח?

אלי אלאלוף: אמרנו משרד הבריאות, איפה אתם?

<ניר קידר: אני סמנכ"ל תכנון אסטרטגי וכלכלי.

אלי אלאלוף: הנה, יש לכם במשרד הבריאות אנשים שיודעים לתכנן.

אלי אלאלוף: אז אני ביקשתי שתוך שלושה חודשים תביאו לנו תכנון אזורי - -

<ניר קידר: כבר קיבלתי את המשימה.

אלי אלאלוף: בבקשה.

אלי אלאלוף: הנה, אתם רואים?

אלי אלאלוף: הכל קיים רק תנצלו את מה שאתם יודעים.

<ניר קידר: סעיף 17 לחוק ביטוח בריאות ממלכתי קובע איך יחולקו הכספים של הסל בין קופות החולים.

<ניר קידר: אנחנו מדברים היום על סל שמגיע כבר ל-48 מיליארד - -

אלי אלאלוף: אני מבקש מהאורחים שלנו: מה שאתם רוצים שנסביר יותר, תרימו את האצבע ונסביר יותר.

אלי אלאלוף: אתם פה לא סתם משחק כדורגל שבאר-שבע מנצחת.

אלי אלאלוף: תשאלו, ואני אשמח שתצטרפו לדיון פה.

אלי אלאלוף: כן בבקשה.

<ניר קידר: סל הבריאות של קופות החולים עומד היום על 48 מיליארד שקלים.

<ניר קידר: סעיף 17 לחוק בריאות ממלכתי קובע איך יחולקו אותם 48 מיליארד שקלים בין קופות החולים וזה באמצעות נוסחת הקפיטציה, שנותנת לכל מבוטח משקל.

<ניר קידר: למה צריך לתת לכל מבוטח משקל מסוים?

<ניר קידר: אנחנו יודעים שהאוכלוסייה המבוגרת צורכת יותר שירותי בריאות מהאוכלוסייה הצעירה, ואז לא מחלקים את הכספים של קופות החולים לפי מספר האנשים שקיימים בכל קופה אלא נותנים לכל אחד משקל לפי כמה בקבוצת הגיל שלו צורכים את שירותי הבריאות, ואז לפי זה אנחנו קוראים לזה "נפשות מתוקננות", ככה זה כתוב בחוק, הכספים מחולקים לקופות החולים.

<ניר קידר: אנחנו באים ודנים בארבעה שינויים, ארבעה דברים שקשורים לנוסחת הקפיטציה, שניים מהם קשורים לבריאות הנפש.

<ניר קידר: הרפורמה בבריאות הנפש נכנסה לסל, ובעקבות ה - - - לבריאות הנפש, שכוללת גם תוספת מקורות משמעותית וגם אפיון אחר של השירותים, אנחנו נדרשים לשנות את נוסחת הקפיטציה.

<ניר קידר: פה אנחנו באים ומבצעים שני שינויים: האחד מורכב מכל הסוגיה של ביקורים במרפאות.

<ניר קידר: חלק גדול מהרפורמה מיועדת להעביר את השירות לקהילה, כמה שיותר שירות לקהילה, ובמסגרת הרפורמה נקבעו יעדים של 2% טיפול באוכלוסייה הצעירה ו-4% לאוכלוסייה המבוגרת.

<ניר קידר: אנחנו מכניסים את העלות של בריאות הנפש, היא כבר בתוך הסל והיום היא מחולקת לפי הנוסחה הישנה, מכניסים את זה לפי האומדן שלנו לצריכת השירותים בקהילה, לתוך הנוסחה עצמה של הקפיטציה.

<ניר קידר: זה השינוי הראשון שאנחנו באים ועושים.

אלי אלאלוף: וה-2% וה-4% זה תוספת לקיים או זה מתחשב גם בבעיה.

<ניר קידר: ה-2% וה-4% זה שכאשר הועברה האחריות ממשרד הבריאות לקופות החולים, הרפורמה תומחרה לפי יעד של 4% מהמבוגרים של תשעה ביקורים בשנה ועוד 2% מהילדים – 12 ביקורים בשנה.

<ניר קידר: זה תומחר והכסף הועבר לקופת החולים כאשר הרפורמה נכנסה לתוקף אבל את הנוסחה עצמה, של איך מחלקים את הכסף לקופות החולים כי אנחנו רואים למשל שהמבוגרים זוכים ליותר שירותי בריאות הנפש מהילדים, בגלל זה עוד לא תיקנו את הנוסחה, וזה אחד השינויים שאנחנו באים להציע כאן היום.

<ניר קידר: לשים לב לכל הביקורים שיש במרפאות, להכניס אותם לתוך נוסח הקפיטציה לפי האופן שבו זה תומחר כאשר זה נכנס לעלות סל הבריאות.

<ניר קידר: זה השינוי הראשון שאנחנו מדברים פה וזה מופיע כאן, לפניכם.

<ניר קידר: הסוגיה השנייה שקשורה לבריאות הנפש קשורה לתחום האשפוז.

<ניר קידר: גם בתחום האשפוז אנחנו רואים שונות גדולה מאד בין קבוצות הגיל, אבל משהו שכאן אנחנו רואים באשפוז שלא קיים בתחומים אחרים, אנחנו רואים שבכל קבוצת גיל, בניגוד לדברים אחרים, יש קופות חולים שצורכות יותר שירותי אשפוז בריאות נפש מקופות אחרות, וזה נובע הרבה גם מטעמים היסטוריים ומהמדיניות של חלק מקופות החולים בעבר, לקבל מבוטחים בלי הגבלות שונות ומפריסות של קופות חולים באזורים גם יותר חלשים, שיש שם לפעמים יותר תחלואה בבריאות הנפש.

<ניר קידר: ואז כאן נוצר מצב שאי אפשר לחלק בצורה הוגנת את הכסף באמצעות נוסחת הקפיטציה הרגילה, וכאן נעשה באמצעות הוועדה גם שינוי לחוק ביטוח בריאות ממלכתי, שמאפשר לחלק חלק מהכסף של חוק ביטוח בריאות ממלכתי שלא באמצעות נוסחת קפיטציה רגילה, של נפשות מתוקננות אלא באמצעות תיקון שיאושר כאן, בוועדה.

אלי אלאלוף: אם אני מבין, אני חוזר, וגם תנחה את החבר'ה שלך לפני הדיון – יש התחשבות היום שיש צורך בתקצוב דיפרנציאלי בשירותים של בריאות כאלה ואחרים, בהתאם למצב האזור.

אלי אלאלוף: זה אומר שהקופות יכולות להשקיע יותר באזורי מצוקה מאשר במרכז הארץ.

<ניר קידר: קודם כל, בנוסחת הקפיטציה שתוקנה ב-2010 נתנה עדיפות – קופות החולים מקבלות יותר כסף עבור מבוטחים שגרים בפריפריה גיאוגרפית.

<ניר קידר: מבחינת ההקצאה של המדינה לקופות חולים, מבוטח שגר בפריפריה גיאוגרפית, שזה אשכולות 1-4 במדד הפריפריאליות של הלמ"ס, קופות החולים מקבלות בגינן בסביבות 5% יותר מאשר מבוטח במרכז הארץ בכל קבוצת גיל.

<ניר קידר: זה כבר קיים בנוסחת הקפיטציה מ-2010.

אלי אלאלוף: המקורית.

אלי אלאלוף: אבל עכשיו, כשהוספנו את בריאות הנפש זה גם - - -

<ניר קידר: בבריאות הנפש אנחנו שומרים על העדפה לפריפריה של 2010, אנחנו לא נוגעים בזה, לא מקטינים ולא מגדילים את זה.

<ניר קידר: ובנוסף לזה, שמים את בריאות הנפש - בבריאות הנפש אין לנו העדפה ספציפית לפריפריה במובן הזה.

<ניר קידר: זה באמת הולך באשפוז לפי "קאפ" של מאושפזים.

<ניר קידר: אם אנחנו רואים שבקופת חולים אחת יש 70% מהמאושפזים בבריאות הנפש שנמצאים באותה קופה, אז אותה קופת חולים תקבל 70% מהכסף.

אלי אלאלוף: זה שיפוי מלא?

<ניר קידר: אפשר להיכנס לסוגיה של מקורות התקציב, כשאנחנו בוחנים כמה ניתן וכמה הוצאות וכמה השימושים של הקופות, ניתן תקצוב מלא לרפורמה בבריאות הנפש.

<ניר קידר: ולכן, אנחנו מדברים פה עכשיו איך לחלק את המקורות בצורה נכונה והוגנת.

<ניר קידר: לגבי הסוגיה של אשפוז – באנו ובדקנו מה היו דפוסי צריכת השירותים בשמונה השנים שלפני הרפורמה.

<ניר קידר: לפי הדפוסים - כי אנחנו רואים שגם יש שינויים בין הקופות לאורך שנים.

<ניר קידר: זה לא משהו שהוא קבוע.

<ניר קידר: ראינו איך זה היה בשמונה השנים האחרונות, ובעצם לפי שמונה השנים של 2006-2014, הכסף יחולק לקופות החולים לפי אותו קו מגמה בשנים הבאות.

<ניר קידר: אנחנו רואים למשל שקופת חולים כללית, שיש לה אחוז גדול בבריאות הנפש באשפוז אבל לאורך השנים הוא הולך ויורד.

<ניר קידר: אז התיקון הזה בא ואומר: אנחנו מכירים בזה שיש קופות חולים עם יותר מאושפזים בבריאות הנפש ולכן הם יקבלו יותר.

<ניר קידר: אנחנו גם לוקחים בחשבון את המגמה לאורך שנים.

<ניר קידר: זה בעצם התיקון השני שאנחנו באים ומציעים, שבתחום של אשפוז בבריאות הנפש, החלק שלו יחולק שלא באמצעות המנגנון שדיברתי קודם, של נפשות מתוקננות אלא באמצעות המנגנון שהוועדה והכנסת אישרו לפני כמה חודשים, של מנגנון הקצאה בנפרד.

<ניר קידר: זה התיקון השני של בריאות הנפש.

אלי אלאלוף: זה ברור לחברי הקופות, הנציגים של הקופות?

אלי אלאלוף: ידוע כל החישוב הזה, זה בסדר?

אלי אלאלוף: בא נמשיך לנפגעי עבודה.

<ניר קידר: נפגעי עבודה זו גם רפורמה שהכנסת אישרה והעבירה את האחריות המימונית לנפגעי תאונות עבודה מביטוח לאומי לקופות החולים.

<ניר קידר: זה כבר נכנס לסל הבריאות, וגם בנושא הזה אנחנו רואים שההתפלגות של התשלומים של ביטוח לאומי לקופות החולים ערב הרפורמה היתה שונה מהאופן שבו מחולקת הקפיטציה.

<ניר קידר: גם פה יש שונות בין קופות החולים.

<ניר קידר: על מנת לשמור על הוגנות במהלך הזה ולתת לכל קופה את החלק שמגיע לה, ולא לתת לחלק מהקופות יותר ממה שמגיע להם או פחות ממה שמגיע להם, גם כאן הוצע, וזה גם היה בתיקון החקיקה, שתחום נפגעי העבודה גם כן ייכנס.

<ניר קידר: וכאן אנחנו אומרים בתקנות שתחום נפגעי עבודה, הכסף שלו, כל אחת מהקופות תקבל את מה שמופיע בתקנות.

<ניר קידר: זה מופיע פה, וזה גם ממוצע של השנים 2010-2015 כדי לא לקחת שנה אחת ולראות אם היה איזה שהוא שינוי אחד באותה שנה ספציפית.

<ניר קידר: זה גם שינוי.

<ניר קידר: סך הכל הסכום שאנחנו מדברים עליו בנפגעי תאונות עבודה זה 579,000,000 שקלים במונחים של שנת 2016.

<ניר קידר: הסוגיה הרביעית נוגעת קצת התחשבנות אחורה: כאשר המדינה חשבה על הרפורמה בבריאות הנפש וחתמה גם על הסכם, גם בתוך המדינה וגם אל מול קופות החולים, היה מאד חשוב להבטיח שהכספים של בריאות הנפש יחולקו מיום הכניסה של הרפורמה כי הסברתי קודם שיש פה שונות מאד גדולה בין השיבושים של הקופות לאיך שזה חולק עד עכשיו.

<ניר קידר: גם כאשר באנו לתקן ויצאנו לשימוע לקופות החולים וקיבלנו את ההחלטות בתוך הממשלה, עוד ערב הרפורמה בבריאות הנפש, באנו ואמרנו שההחלטות האלה יהיו תקפות מיום הרפורמה, מיום כניסת הרפורמה לתוקף, כדי לא להביא לפגיעה שיכולה להגיע לעשרות או למעל 100,000,000 שקלים בקופה מסוימת.

<ניר קידר: התיקון הזה, אנחנו באים ואומרים שניקח בחשבון את החלוקה שאמורה להיות לעומת החלוקה שהיתה בפועל, ובמהלך שנת 2017 נעשה מהלך שיחזיר את הכסף לקופות החולים שנפגעו, מקופות החולים שקיבלו יותר כסף.

<ניר קידר: אז יש כאן הצעה שהיא רק ל-2017, שבאה ואומרת שכל קופת חולים, כמה כסף היא תקבל בנוסף או ייגרע ממנה כדי ליצור הוגנות מהתהליך של מכניסת הרפורמה בבריאות הנפש והכניסה של נפגעי תאונות עבודה, וליצור מהלך שזה נכנס באותו יום.

<ניר קידר: אין פה כסף חדש גם במהלך הזה.

<ניר קידר: הסכומים מסתכמים בסכום אפס.

<ניר קידר: המטרה ליצור את ההוגנות הזאת.

אלי אלאלוף: אין חדש בתקציב אבל יש חדש בקופות, זה הכנסות נוספות לקופות.

<ניר קידר: כל הקופות, כאשר הרפורמות יצאו לדרך, נאמר להם שהחישוב הזה יהיה רטרואקטיבי.

<ניר קידר: המדינה הודיעה גם בבריאות הנפש וגם בנפגעי תאונות עבודה שהכסף הזה, באמת אנחנו מתכוונים מיום כניסת הרפורמה לתקן את זה.

<ניר קידר: זה היה ידוע לקופות החולים למרות שאנחנו באים לתקן.

<ניר קידר: ההצעה שלנו כאן היא לא לבוא ולעשות את זה ביום אחד.

<ניר קידר: לא ביום אחד לקחת עשרות או 50,000,000 או 60,000,000 שקל מקופה ולהעביר לקופה אחרת אלא לפרוס את זה בהדרגה על פני שנת 2017.

<ניר קידר: זאת ההצעה שלנו, לעשות את זה בצורה פרוסה.

אלי אלאלוף: יש לי בקשה – יש לי תפקיד לעזור לכם להבין.

אלי אלאלוף: אז אתם יושבים בוועדת הבריאות כרגע, אנחנו ועדת בריאות, תעסוקה ורווחה, אנחנו דנים בנושא בריאות, בנושא שקשור לביטוח הבריאות הממלכתי שכולכם נהנים ממנו.

אלי אלאלוף: אתם לא יודעים אבל ההורים שלכם, כל מה שהם מרוויחים, לוקחים מהם חלק כדי להבטיח לכם שירותי בריאות וגם למבוגרים.

אלי אלאלוף: אז יש פה דיון בהשתתפות נציגי המשרדים הרלוונטיים, אז זה משרד הבריאות, משרד האוצר כמובן, נציגי הקופות וחברי כנסת.

אלי אלאלוף: היום יש לכם זכות להכיר שלושה: חבר הכנסת ישראל אייכלר מיהדות התורה, וחברת הכנסת מירב בן ארי, שהיא בנוסף לכל גם חברה טובה שלי אבל היא גם חברה ברשימה המשותפת אתי.

אלי אלאלוף: מותר לי לגלות להם שגם את עשית מכינה לפני הלימודים באוניברסיטה?

מירב בן ארי: זהו, הסתכלתי עליהם.

אלי אלאלוף: זה תלמידי השלמת 12 שנות לימוד.

מירב בן ארי: יפה.

מירב בן ארי: האמת שהייתי תלמידה מצוינת.

מירב בן ארי: ..

אלי אלאלוף: עד עכשיו לא נותנים לי לספר לבן שלי כמה לא הייתי מוצלח אבל תדעו שאתם יכולים להצליח יותר.

אלי אלאלוף: אנחנו 15 חברי כנסת בוועדה הזאת אבל לא תמיד באים כולם.

אלי אלאלוף: בדיון הקודם היינו 11 חברים בישיבה, ועכשיו הנושא פחות נראה "פנסי", פחות מצטלם אבל הוא מאד חשוב כי ברגע שלפני שנתיים השר ליצמן החליט להכניס את נושא בריאות הנפש לסל הטיפולים שכל אחד מאתנו רשאי לקבל אז צריך לתקצב.

אלי אלאלוף: הנה היא מקלקלת לי, אני שמח לראות את חברת הכנסת נורית קורן.

נורית קורן: יש עוד ועדות, מה נעשה?

נורית קורן: אנחנו רצים מוועדה לוועדה.

אלי אלאלוף: נורית קורן מהליכוד.

אלי אלאלוף: יש פה נציגי ציבור, נציגים של עמותות שמכירים את הנושאים שאנחנו דנים בהם, והם באים ומבטאים את עצמם.

אלי אלאלוף: לכולם יש זכות דיבור, עד כמה שהזמן מאפשר אבל רק אנחנו מצביעים.

אלי אלאלוף: לפעמים אני מצביע פה אחד, רק הפה שלי.

אלי אלאלוף: בלי יושב ראש אין החלטות אז אין לי ברירה, למרות שמירב - -

נורית קורן: ואנחנו מכבדים אותך.

ישראל אייכלר: אנחנו סומכים על היושב ראש כל כך הרבה.

ישראל אייכלר: ..

אלי אלאלוף: תודה ובהצלחה לכם.

אלי אלאלוף: קופות, רוצים להגיב?

אלי אלאלוף: בבקשה.

<ציון אוליאל: אני ממכבי.

<ציון אוליאל: כשיצאנו לרפורמה היה סיכום שבסיס הנתונים לאשפוז הוא שנת 14.

<ציון אוליאל: - - - הנתונים לחודש יולי והם אמורים להמשיך להתקדם עד דצמבר, ויש סיכום שנקבל את הנתונים.

<ציון אוליאל: את הנתונים לא קיבלנו.

<ציון אוליאל: הרי עם השנים מזדקנים, אנחנו גדלים יותר, וההחלטה שהתקבלה ששינו לנו את העדכון, לא בדקנו אותם גם, פוגע במכבי.

<ציון אוליאל: זה נושא אחד.

<ציון אוליאל: נושא שני זה הנתונים של העברת כספים בין הקופות.

<ציון אוליאל: - - - צריך לבדוק אם זה נכון או לא.

<ציון אוליאל: אנחנו מבקשים לבדוק את הנתונים.

<ציון אוליאל: הדבר השלישי – יש פה מה שקורה בין הבריאות לאוצר, הנושא של הגידול "קאפ" קפיטציה.

<ציון אוליאל: יש קורלציה בין קפיטציה ל"קאפ".

<ציון אוליאל: נוספו מיטות בשנת 16.

<ציון אוליאל: חלק מכבי 19% בקפיטציה, חלק מהמיטות שנוספו – 40%.

<ציון אוליאל: למה?

<ציון אוליאל: אין הסבר לאוצר.

<ציון אוליאל: בריאות – הערנו להם.

<ציון אוליאל: מה שקורה, זה עושה אוטומטית חור בתקציב מכבי.

<ציון אוליאל: אז אנחנו גדלים במרכז, אז אנא, שמשרד הבריאות יקטין את המיטות שלו בצפון, את ה"קאפ" בצפון ונגדיל במרכז, אין לנו בעיה.

<ציון אוליאל: אבל אי אפשר גם במרכז נקבל כסף עבור 19% ונשלם עבור 40%.

<ציון אוליאל: אין בזה שום היגיון כלכלי.

<נעה בן שבת: אבל זה טענה בתחום ה"קאפ" ולא טענה בתחום הקפיטציה.

<ציון אוליאל: יש קורלציה בין "קאפ" לקפיטציה.

<ציון אוליאל: יש מקורות ושימושים.

<ציון אוליאל: אי אפשר להגיד לי: בא תיקח עוד 60 מיטות, אתה תשלם 30, תקבל כסף על 15.

<נעה בן שבת: אתה מדבר על תחום בריאות הנפש או על בכלל?

<ציון אוליאל: בריאות הנפש.

<ציון אוליאל: אנחנו מדברים על בריאות הנפש כרגע.

<ציון אוליאל: - - - ב-15, 16 כבר עשו שינוי שהוא לא הגיוני.

<ציון אוליאל: אין לאוצר תשובה.

<ציון אוליאל: אמרנו להם, הם אמרו: אתם צודקים, נתקן.

<ציון אוליאל: אין תיקון ובינתיים חסר כסף.

אלי אלאלוף: אתם יכולים להגיד – אני מזהיר אתכם, גילוי נאות.

אלי אלאלוף: ציון אוליאל היה בכיתה ביסודי אתי, ואני חייב להגיד לכם שהוא אז היה גאון בחישובים.

אלי אלאלוף: זה לא נגמר לו אני רואה.

אלי אלאלוף: לא ראיתי אותו עד לפני חודש בסיור.

מירב בן ארי: כן, ראינו אותו בסיור שעשינו?

מירב בן ארי: בסיור של מכבי, נכון?

אלי אלאלוף: תיזהרו ממנו כי תמיד הוא ישיג אתכם בחישובים.

אלי אלאלוף: ברוך הבא לישיבה.

אלי אלאלוף: זה לא מרגש?

אלי אלאלוף: אני לא אגיד לכם כמה שנים זה.

<איתי קלטניק: עכשיו אנחנו חוששים להגיב.

אלי אלאלוף: תגיב, תגיב.

אלי אלאלוף: אין לך ברירה.

<איתי קלטניק: אני ממשרד הבריאות.

<איתי קלטניק: קודם כל, לגבי בריאות הנפש וקו המגמה והנתונים שנלקחו עד 2014:

<איתי קלטניק: הכוונה של ועדת הקפיטציה היתה להעביר את התקנות עוד לפני הרפורמה.

<איתי קלטניק: נשלח שימוע לקופות עוד לפני הרפורמה, הן ידעו בדיוק את הכוונה ובדיוק את הנתונים.

<איתי קלטניק: מה עוד שהמגמה לוקחת את ההזדקנות ואת השימושים בחשבון.

<איתי קלטניק: כלומר, מכבי משנה לשנה מקבלים יותר ויותר הקצאה בסכום הזה.

<איתי קלטניק: אז כן נלקח בחשבון.

<ציון אוליאל: הוויכוח זה על שנת 14.

אלי אלאלוף: החלוקה הזאת האזורית.

<איתי קלטניק: גם - - -

אלי אלאלוף: אתה יכול לתת תשובה למה אתם לא יכולים להתאים ליכולת שלהם, מה הנוכחות שלהם באזורים.

<איתי קלטניק: חלוקה אזורית זה דיון "קאפ", זה כבר משהו אחר.

אלי אלאלוף: מה זה דיון "קאפ"?

<נעה בן שבת: - - - בין קופות החולים לבין בתי החולים.

ישראל אייכלר: "לא הביישן למד".

ישראל אייכלר: אני לא מתבייש לשאול: אמרת קודם "קאפ" וקפיטציה.

ישראל אייכלר: מה ההבדל?

<נעה בן שבת: הקפיטציה מדברת על החלוקה, וזה מה שאנחנו עוסקים בו עכשיו, החלוקה של סכום סל הבריאות בין קופות החולים, איך זה מתחלק בין קופות החולים לבין עצמן.

ישראל אייכלר: קפיטציה זה נקרא לפי מספר האנשים שבאים אליהם - -

<נעה בן שבת: לפי מספר המבוטחים המשוכלל, ומה שהם בעצם מביאים לנו עכשיו, אומרים: בשני התחומים אנחנו מכניסים עוד מרכיב, על זה אני מיד אשאל.

<נעה בן שבת: יש פה נתון חדש שלא ידענו אותו קודם אבל לפי מה שכתוב פה, לפחות בתקנות, אנחנו מביאים בחשבון את כמה חולים היו לכל קופה בתחום של בריאות הנפש מאושפזים בשנים האלה, ואנחנו מביאים את קו המגמה גם כן, ולפי זה אנחנו יכולים לדעת מה היו ההוצאות הצפויות של כל קופה, ולפי זה אנחנו מחלקים.

<נעה בן שבת: לכן, בקופות מסוימות זה יהיה יותר גדול, בקופות מסוימות זה יהיה יותר קטן ממספר המבוטחים המשוכלל.

ישראל אייכלר: לפי מספר האנשים.

ישראל אייכלר: מה זה "קאפ" ומה זה קפיטציה?

<נעה בן שבת: ה"קאפ" הוא הסדר ההתחשבנות ומדבר על כל קופת חולים מול כל בית חולים.

<נעה בן שבת: הוא נועד ליצור איזה ריסון של הצריכה של כל קופת חולים וכל בית חולים ושל הצריכה בכלל, של שירותי אשפוז ושירותים בבית החולים, וזה הנושא שנדון עכשיו במסגרת חוק ההסדרים בוועדת הכספים.

<נעה בן שבת: הוא בכלל נועד לריסון הצריכה באופן כללי.

<נעה בן שבת: כל קופת חולים יש לה התנהגות מסוימת בבתי חולים מסוימים - -

ישראל אייכלר: יש לנו עניין שקופות החולים יתנו פחות שירות לציבור?

ישראל אייכלר: מה זה "ריסון"?

ישראל אייכלר: אני רוצה להבין את המושגים, את המונחים "קאפ" וקפיטציה.

ישראל אייכלר: קפיטציה הבנתי.

ישראל אייכלר: מה זה "קאפ"?

<אורן גבע: תקרת שכר.

<אורן גבע: אני מאגף התקציבים במשרד האוצר.

<אורן גבע: חלק מההסדרים בתחום הבריאות כוללים את כללי ההתחשבנות בין בתי חולים לקופות חולים.

<אורן גבע: זה כללים שמשנת 96, כל שלוש שנים מוסדרות בחקיקה, בחקיקה שנקראת "חוק הקאפ", ומסדירים כללים כלכליים להתחשבנות בין בתי חולים לקופות חולים, כדי למנוע כל מיני עיוותים שיכולים לקרות.

<אורן גבע: בין היתר, בעולם של בריאות, וזה משהו שמאד מוכר בכל הספרות הכלכלית בנושא, יכול להיות מצב שבו יש שימוש יתר בשירותי בריאות, אשפוזים ארוכים מדי שלא לצורך, וזה פוגע בסוף גם באזרח - -

ישראל אייכלר: שלא לצורך אתה מתכוון.

<אורן גבע: שלא לצורך.

<אורן גבע: אם אזרח נשאר בבית חולים עשרה ימים כשהוא יכול היה להשתחרר אחרי חמישה, זה גם פוגע באזרח.

<אורן גבע: לכן, החוק בא לטפל בבעיות הללו.

ישראל אייכלר: וזה נקרא "קאפ".

אלי אלאלוף: אז בתשובה שלך, לא הבנתי שיש תשובה לשאלה של נציג מכבי.

<אורן גבע: אני אענה: דבר ראשון, החוק תוקן, כפי שציינה היועצת המשפטית, החל משנת 2017.

<אורן גבע: הבעיה ש"מכבי" מציינת לכל מקרה משנת 2017 - -

<ציון אוליאל: 2016 אני מדבר.

<אורן גבע: שניה, משנת 2017 והלאה היא כבר לא קיימת.

<אורן גבע: לגבי 2016 - שם אנחנו עובדים על פי החוק הישן.

<אורן גבע: שוב, "מכבי" העלתה את הטענות האלה רק לאחרונה.

<אורן גבע: אנחנו נבדוק אותן, ואם באמת נעשתה שם - -

<ציון אוליאל: העליתי את זה כשפורסם צו ה"קאפ".

<אורן גבע: אבל זה לא קשור לתקנות הללו.

<אורן גבע: כלומר, גם אם צריך לתקן שם משהו, בצו ה"קאפ" של השרים, זה לא קשור לזה - -

אלי אלאלוף: אתה מתחייב לטפל ב - -

<אורן גבע: אני מתחייב שנבדוק את זה, ואם יש אמת בטענות - -

אלי אלאלוף: הוא התחייב לבדוק את זה.

אלי אלאלוף: בסדר.

אלי אלאלוף: כן אדוני, ואחר כך זאב.

אלי אלאלוף: בבקשה.

<חיים פרננדס: אני מ"לאומית שירותי בריאות", אני סמנכ"ל כספים.

<חיים פרננדס: אני רוצה להגיד שקודם כל, אנחנו תומכים בתקנות שהוגשו היום לוועדה משתי סיבות: 1.

<חיים פרננדס: מקצועית, כמו שהסביר ניר קידר ממשרד הבריאות, ככה אנחנו נתקצב.

<חיים פרננדס: לקחת בחשבון שונויות שקיימות בין קופות החולים, אם זה בנושא של בריאות הנפש, אם זה נושא של נפגעי תאונות עבודה, ולתת לזה ביטוי בהקצאת המקורות מתוך הבנה שאחר כך גם יש שימושים מעבר להקצאת המקורות.

<חיים פרננדס: ולכן, אם יש קופה לדוגמה, שיש בה יותר נפגעי תאונות עבודה, מתבקש שהיא תקבל יותר מקורות כדי לתת את הטיפול לאותם מבוטחים בהשוואה לקופה אחרת, שאצלם לדוגמה, יש פחות נפגעי תאונות עבודה.

<חיים פרננדס: הוא הדין לגבי בריאות הנפש.

<חיים פרננדס: לכן, אנחנו תומכים בתקנות שהוצגו כאן גם ברמה המקצועית וגם ברמת ההגינות.

<חיים פרננדס: הכללים האלה היו ידועים לכולם גם כשעברה הרפורמה בבריאות הנפש, גם כשהוסדר הסידור של העברת נושא תאונות העבודה מההתחשבנות מול ביטוח לאומי לתוך סל הבריאות.

<חיים פרננדס: כך דובר, כך סוכם ולכן, אני חושב שגם ההגינות של כולנו מחייבת אותנו לתמוך בדבר הזה.

<חיים פרננדס: הערה לגבי הנוסח שמוצע כאן: רצינו להתייחס לתיקון גם בהקשר הרטרואקטיבי כי הפעילות כבר קורית לפני שנה או שנתיים, ומסתכלים על זה גם ברמה הרטרואקטיבית, ומציעים לפרוס את התיקון, למי שמגיע לו תיקון, חבר הכנסת אלאלוף, למהלך שנת 2017.

<חיים פרננדס: אני חושב שזה חטא כפול כי פעם אחת, אנחנו קופה שנפגעת כבר שנה, שנה וחצי.

<חיים פרננדס: מי יממן את הפגיעה הזאת?

<חיים פרננדס: ובמקום שנקבל את התיקון כרגע, עכשיו, בפברואר, אז אומרים לנו: טוב, זה יגיע משיעורים עד סוף שנת 2017.

<חיים פרננדס: אני חושב שהיעד - -

אלי אלאלוף: עד סוף 2017.

<חיים פרננדס: - - עד סוף 2017, שנכון היה לעשות את התיקון הזה, אם לא נותנים עליו ריבית, לפחות שהיו מתקנים בחודש אחד אבל זו הערה.

<חיים פרננדס: עדין, בשורה התחתונה אנחנו תומכים בתקנות גם בנוסח שמוצע.

<חיים פרננדס: אני רוצה לנצל את ההזדמנות ולומר עוד דבר אחד בהקשר של נוסחת הקפיטציה: יש ועדה בין-משרדית שעובדת על נוסחת הקפיטציה כבר תקופה ארוכה, ארוכה מדי.

אלי אלאלוף: מי זה היושב ראש שלה?

<חיים פרננדס: אני לא רוצה להגיד יושב ראש אבל נציגים של משרד הבריאות ושל משרד האוצר.

אלי אלאלוף: אבל מי מרכז את העובדה הזאת?

<ניר קידר: זו עבודה משותפת של שני המשרדים.

אלי אלאלוף: אבל מי מרכז אותה?

אלי אלאלוף: מי מזמין?

אלי אלאלוף: מי הטכנאי של הוועדה?

<קריאות: אותם אנשים.

אלי אלאלוף: אני לא מאמין שכולכם ביחד מחפשים לקבוע את הפגישה.

אלי אלאלוף: מי מכם?

<ניר קידר: משרד הבריאות - -

אלי אלאלוף: אתה אדון קידר?

<ניר קידר: אני וגברת רויטל סופר, סמנכ"לית קופות חולים.

אלי אלאלוף: אוקי.

אלי אלאלוף: אני מבקש אחריות כוללת שלך, ואני גם רוצה לקבל דיווח על הוועדה הזאת בהקדם – כמה, עוד שלושה חודשים?

<ניר קידר: אני מקווה שפחות.

אלי אלאלוף: עד שלושה חודשים.

אלי אלאלוף: אני רוצה לקבל רק הודעה בכתב שהוועדה או הצוות גמר את עבודתו והמסקנות שהן לא סודיות, תעבירו לנו.

אלי אלאלוף: תודה.

<חיים פרננדס: לשם כיוונתי.

<חיים פרננדס: הוועדה עובדת הרבה מאד זמן - -

אלי אלאלוף: אז הנה, קיבלנו פחות משלושה חודשים.

אלי אלאלוף: אנחנו נהיה סבלניים עוד שלושה חודשים.

<חיים פרננדס: תודה רבה.

אלי אלאלוף: תודה לך.

אלי אלאלוף: יש שאלה שנשאלה פה – החשבון הרטרואקטיבי הזה של הדברים שכבר בוצעו ב-2016, לא להשאיר להם לסבול מגירעון שבוודאי עולה להם כסף בבנקים?

<ליאור קוטלר: אז לא, זה תזרים ולא גירעון ושוב, זה - - - נעלם בתוך הקופות - -

אלי אלאלוף: אתה אוהב לחיות עם תזרים שלילי בבנק?

<ליאור קוטלר: לצערי, זו המציאות הקיימת אבל אשתי דואגת.

<ליאור קוטלר: ..

אלי אלאלוף: אתה לא אוהב, בעיקרון.

אלי אלאלוף: אני גם לא אוהב.

אלי אלאלוף: ברור שזה לא טוב.

אלי אלאלוף: אל תביאו את הקופות לגירעונות - -

<ליאור קוטלר: אבל דווקא בשביל לא לאכזב, להערכתי גם יגיע לשתי הקופות האחרות, שלא יפגעו - - - לכן פורסים את זה לאורך כמה חודשים, אני חושב שזה הפתרון.

אלי אלאלוף: היות ושאלתי את זה בדיון הפרלימינרי בינינו, אני הייתי רוצה להעצים את זה, את ה-11 תשלומים האלה - -

<ליאור קוטלר: אבל זה יוצר פגיעה בקופות אחרות וזה לא הגיוני.

אלי אלאלוף: הסברתם לי שזה בלתי אפשרי, אז אני מבקש שתבדקו שאולי לפחות בשלושת התשלומים הראשונים של 2017 יכללו את החובות של 2016.

אלי אלאלוף: תבדקו את זה, תרשמו את זה.

<ליאור קוטלר: מה שביקשתם לבדוק האם אפשר לתת לשתי הקופות הרלוונטיות מקדמות בגין התשלומים שיגיעו להם.

<ליאור קוטלר: משרד הבריאות ואנחנו יחד עם החשב הכללי - -

אלי אלאלוף: אם אתה יודע לתרגם את זה בשפה מקצועית שלך אז זה אומר שאתם לא משאירים אותם שנה שלמה - -

<ליאור קוטלר: אנחנו נחזיר לכם תשובה מדויקת לגבי זה, וקופות שירצו מעורבות אז...

אלי אלאלוף: בבקשה זאב.

<זאב וומברנד: אז קודם כל, אני מייצג את הקופה שאמורה להפסיד, להחזיר כסף לצערי.

אלי אלאלוף: לא, אתה לא מפסיד, אתה מתעשר.

<זאב וומברנד: לא, דקה.

אלי אלאלוף: לפרוטוקול תן את השם המלא ואת התפקיד.

<זאב וומברנד: אני מנכ"ל מאוחדת.

אלי אלאלוף: השם שלך תמיד גורם לי לטעות אז זאב זה מספיק.

<זאב וומברנד: פעם אחת טועים אחר כך זה בסדר.

<זאב וומברנד: אז שתי הערות: א.

<זאב וומברנד: נתחיל מהסוף – אני תומך בהצעה שמונחת פה, שיהיה ברור חד וחלק.

<זאב וומברנד: יש לי שתי הערות: 1.

<זאב וומברנד: אני באמת חושב ששנה וחצי זה הרבה זמן למרות שיגידו שאמרו לכל האנשים לקחת את זה בחשבון.

<זאב וומברנד: קופות שנאנקות תחת כסף, אז גם אם הן יודעות שיום אחד הן צריכות להחזיר ולא יודעות כמה, שנה וחצי זה יותר מדי זמן.

<זאב וומברנד: היה ראוי לעשות את זה יותר קצר.

<זאב וומברנד: הדבר השני - -

אלי אלאלוף: איפה השנה וחצי?

<נעה בן שבת: שכבר מאחורינו.

אלי אלאלוף: הבנתי, מה שעלה רטרואקטיבית.

<זאב וומברנד: הדבר השני – הוועדה שעסקה בזה כנראה לא היו לה מניות של שיניים, לכן היא לא התרכזה בנושא של תיקון נושא השיניים, שבוודאי - -

אלי אלאלוף: אז תהיה תשובה ספציפית, אני שאלתי את זה אז.

<זאב וומברנד: חד-משמעית.

<זאב וומברנד: אני לא מתנה את זה בכלום, אני מברך על זה.

<זאב וומברנד: אני מציע לאמץ את ההצעה.

נורית קורן: עד איזה גיל רפואת השיניים של הילדים?

<זאב וומברנד: עד גיל 15 מאתמול.

נורית קורן: לא, לא.

נורית קורן: עד גיל 15 ונדמה לי שהשר העביר איזה - -

אלי אלאלוף: בשנה באה עוד שנה, ואחר כך זה עד גיל 18.

אלי אלאלוף: זה שלוש פעימות.

נורית קורן: האמת היא שההצעה הזאת של רפואת השיניים, היתה לי הצעת חוק יחד עם השר להכניס את כל האנשים עם שיתוק מוחין שצריכים טיפול מיוחד, אז הוא החליט להכניס רק את אלה - -

אלי אלאלוף: אז אני רוצה להכניס את כל מי שמעל גיל 75.

אלי אלאלוף: הם יכעסו עלי...

נורית קורן: גם.

נורית קורן: האמת היא שזה נכון, ואם היה אפשר היה לקבל מהאוצר תחשיב זה היה טוב.

אלי אלאלוף: נכון.

נורית קורן: נטפל בזה בשנה הבאה.

נורית קורן: עכשיו, השנה הזאת.

אלי אלאלוף: למה?

אלי אלאלוף: בבקשה, היועצת המשפטית, יש לך נקודות הבהרה נוספות או שנעבור להקראה?

<נעה בן שבת: רציתי לשאול: הזכרת בתחילת הדברים את הנושא של ביקורים במרפאות, 2% ו-4%.

<נעה בן שבת: הנושא הזה לא מוצא ביטוי בתוך התקנות למרות שהצעת החוק ביקשה שהנתונים או המרכיבים הנוספים שמשפיעים על החלוקה על מספר - - - המשוכלל כן יפורט בתקנות.

<נעה בן שבת: ולכן, רציתי להבין מה המשקל של זה.

<נעה בן שבת: מה שמופיע פה זה שוב הבסיס שמחושב בהתאם למבוטחים, לאשפוז.

<נתן סמוך: אני המשנה ליועצת המשפטית במשרד הבריאות.

<נתן סמוך: החקיקה החדשה לא מתייחסת לכל מה שעובד על הנוסחה הקלאסית, הקפיטציה הקלאסית.

<נתן סמוך: בכלל לא דיברנו על שינוי בצורה שבה אנחנו מארגנים ומפרטים את זה.

<נתן סמוך: ואילו בדברים האחרים, גם בנושא של תאונות עבודה וגם בנושא של אשפוז פסיכיאטרי, אנחנו ממש פירטנו בצורה מבהירה איך הגענו לנוסחה בשתי הרמות כך שאין פה קושי.

<ניר קידר: זה תיקון של הנוסחה בנוסח חוק הקודם שלה, ולסעיף הראשון לא נדרש תיקון החקיקה הקודם.

<נתן סמוך: נכון.

<נעה בן שבת: אז יכול להיות שאנחנו צריכים פשוט להוריד את סעיף קטן א(1) בשביל ההבהרה ואז זה גם יפשט לנו מבחינת - -

<ניר קידר: מה שאני אמרתי זה לגבי הביקורים זה לגבי הוספות תקנות אחרי תקנה 1 בתקנות העיקריות, לגבי השינוי של המשקלות עצמן.

<ניר קידר: כדי להגיע לשינוי הזה במשקלות, היינו צריכים לחשב את ה-4% כפול 3 מפגשים זה 2% כפול 12 מפגשים וזה מופיע פה.

<ניר קידר: זה כמו כל שינוי בוועדה שנעשה ב-20 שנה האחרונות.

<ניר קידר: מציגים פה בסוף דברים שיצאו לשימוע לקופות, הוצג התחשיב המפורט שזה יוצא אבל החוק לא דורש לגבי הטיפול הבסיסי של המשקלות להציג את זה בתוך הנושא הזה אבל במסמכים של השימוע, בכל התהליך, כל המסמכים האלה נחשפו.

<נעה בן שבת: הוא חלק ממה שמשפיע על שיעור הבסיס.

<אורן גבע: מה שהוא מדבר עליו זה הטבלה שלמעלה.

אלי אלאלוף: יש פה גברת כהן, בבקשה.

<בקי קשת כהן: תודה.

<בקי קשת כהן: אני עורכת דין ממז"ח – מרכז זכויות חברתיות בשדרות ובאופקים.

אלי אלאלוף: למה קפצת על נתיבות?

אלי אלאלוף: זה בדרך.

<בקי קשת כהן: נתיבות במצב קצת יותר טוב ואנחנו עדין לא מתפרשים על כל הנגב.

<בקי קשת כהן: אנחנו ארגון של תושבים למען הנגב וגם חברים בפורום בריאות נגב.

<בקי קשת כהן: כבודו מכיר את באר-שבע - -

אלי אלאלוף: וגם את שדרות מצוין, גם אופקים.

<בקי קשת כהן: ובכל זאת, מספר מילים בשם תושבי הדרום והפריפריה בהקשר של התקנות הללו: בדיון הקודם שהיינו כרגע עם השר דובר על כספים שהועברו לקופה לצרכי "סורוקה" באופן ספציפי ולא הגיעו ל"סורוקה", התפזרו בכלל הארץ.

<בקי קשת כהן: זוהי דוגמה חמורה במיוחד שמוכרת לנו מכך שהקופות - -

אלי אלאלוף: היית צריכה לבוא לדיון הקודם.

<בקי קשת כהן: כן אבל אני מדברת על הכסף כי האמת היא שהכסף זה איפה שהפרקטיקה נמצאת ולא בתיאוריה.

<בקי קשת כהן: ברגע שהכספים מועברים לקופות, ואני לא רואה פה שום מקום שכתוב באופן כל שליש הקופה תדווח ותאשר שאכן ההפרשים לטובת הפריפריה בוצעו והוצגו בפריפריה, לטובת תושבי הפריפריה, אז בעצם זו הסרת אחריות מטעם המדינה שבוחרת להשתמש בשיטת שוק פתוח במקום שכבר הוכח שזה לא עובד.

<בקי קשת כהן: זה לא עובד לומר שאנחנו ניתן יותר כסף לפריפריה כי זה עולה יותר.

<בקי קשת כהן: מה שאמת ויציב זה עולה יותר מהרבה סיבות אבל זה לא עוזר לנו כשזה לא קורה בפועל, הכספים האלה, שנועדו לפריפריה ולתושבי הפריפריה לא מגיעים.

<בקי קשת כהן: כל עוד לא יהיה דיווח ולא תהיה התליה של המשך התשלומים הדיפרנציאלים האלה וביצוע בפועל אז אנחנו נצא עם הצהרות מהפה אל החוץ בלבד בלי שום אחיזה, בלי שזה יהיה - -

אלי אלאלוף: את תקבלי תשובה.

אלי אלאלוף: ברשותך, הצטרף אלינו חבר הכנסת דוקטור עבדאללה אבו מערוף.

אלי אלאלוף: יש לי עוד פניה – דבי גילד חיו, בבקשה.

<דבי גילד חיו: אני מהאגודה לזכויות האזרח.

<דבי גילד חיו: אני רק אצטרף לדברים של בקי, שאם המטרה של התקצוב הדיפרנציאלי היא לא רק לפצות על הוצאות אלא גם להביא לצמצום פערים, אז חשוב שנראה לאן הכסף הזה באמת מגיע ושישמש למטרה הזאת.

אלי אלאלוף: אתם יכולים לענות?

אלי אלאלוף: יש הערות חשובות.

<ניר קידר: קודם כל, בתיקונים שאנחנו עושים עכשיו אין התייחסות, אנחנו לא נוגעים בסוגיית הפריפריה.

<ניר קידר: סוגיית הפריפריה בוועדה של 2010 ניתן לזה דגש.

<ניר קידר: אגב, בהחלטת הממשלה בנושא הצפון שעברה ביום ראשון האחרון, נאמר שם שבכוונת ועדת הקפיטציה לתת אפילו מה שאתה מצפה לקבל בתוך פחות משלושה חודשים ותקבל, להגדיל את החלק של הפריפריה בשינוי הקרוב שיעשה.

<ניר קידר: זה גם מופיע בהחלטת הממשלה מיום ראשון.

<ניר קידר: לגבי הבחינה עצמה – אנחנו לא מחייבים את הקופה.

<ניר קידר: כל שקל שיוצא לפני 5, לראות שהוא יוצא על פני 5 וגם על הפריפריה.

<ניר קידר: יש לנו את המנגנון של מבחני תמיכה.

<ניר קידר: במבחני תמיכה נותנים לקופות עשרות מיליוני שקלים והן ממש נדרשות לדווח כמה הן עשו בכל ישוב ויישוב.

אלי אלאלוף: מה התדירות של הדיווח?

<ניר קידר: פעם בשנה.

<ניר קידר: פעם בשנה הנתונים האלה, ואני יכול להגיד היום שיש לנו נתונים גם על סוגיה של קידום בריאות וטיפול בסוכרת, ובעבר עשינו גם בהשקעה בתשתיות.

<ניר קידר: אלה מבחני תמיכה שאנחנו מפרסמים והקופות מדווחות ממש בצורה הפרטנית.

<ניר קידר: אנחנו מקבלים את הנתונים האלה רק על קופות שבאמת עומדות בדברים האלה.

<ניר קידר: אנחנו רואים שנתנו שם את השירותים, הן מקבלות את הכסף.

<ניר קידר: אנחנו נותנים אפילו עדיפות לא רק לפריפריה גיאוגרפית אלא גם לפריפריה חברתית.

<ניר קידר: לאזורים גיאוגרפיים ספציפיים שלא תמיד מופיעים בפריפריה, בנוסחת הקפיטציה.

<ניר קידר: אז ניתן לזה דגש הרבה מאד ותשומת לב שלנו.

<ניר קידר: אני מסכים שבקפיטציה אנחנו לא עוקבים שכל שקל, שנאמר פה שהולך לשיניים, באמת מגיע לשיניים.

<ניר קידר: ושהולך לבני 40 מגיע לבני 40.

<ניר קידר: מה שהולך לפריפריה, הולך לפריפריה.

<ניר קידר: יש לנו את המבחנים שלנו סביב הזמינות והאיכות של השירותים.

<ניר קידר: התפקיד שלנו לדאוג שגם אם יש שקל אחד עודף לפריפריה, לדאוג שתהיה זמינות של שירותים בפריפריה, והחוק גם נותן את המנגנונים האלה.

<ניר קידר: מבחינתנו הסוגיות האלה מופרדות על תקצוב ואיכות השירותים.

<ניר קידר: צריכים לדאוג לאיכות השירותים והזמינות גם אם אין עודפים ושקל אחד בקפיטציה לטובת - - -

אלי אלאלוף: יש לכם את היכולות באמת להשפיע על הקופות?

<ניר קידר: אני חושב שמבחני התמיכה מראים באמת שינוי בהתנהגות הקופות.

אלי אלאלוף: ומבחני התמיכה זה מין בונוס שהם מקבלים?

<ניר קידר: זה לא בונוס, זה בנוסף לעלות הסל.

<ניר קידר: זה דברים שהן צריכות לספק, ושם זה המקום שלנו, שאנחנו גם נותנים עדיפות לפריפריה, גם חברתית וגם גיאוגרפית.

<ניר קידר: באמת בודקים פר ביצוע אבל מעבר לזה, החובה שלנו היא כל הזמן לבדוק שהזמינות של השירותים והפריסה שלהם תהיה לפי הכללים שבמרכז, כמו בפריפריה וגם לא היה שום שקל נוסף בקפיטציה לטובת הנושא הזה.

<בקי קשת כהן: אפשר שאלה אחת?

אלי אלאלוף: בבקשה גברת.

<בקי קשת כהן: אני מבקשת לדעת כמה אחוז מתקציב הבריאות כלול בתמיכות האלה שמותנות בדיווח?

<בקי קשת כהן: דבר שני, אני מאד שמחה לשמוע שאתם לוקחים על עצמכם בדיקת נגישות וכולי, אבל הנתונים על החוסר נגישות והחוסר שירותים והפערים העצומים בין הפריפריה למרכז מדברים בפני עצמם.

<בקי קשת כהן: קשה לי להבין, אם אתם עוקבים אחרי זה, איזה ביטוי יש, ולמה שלא תפנימו בכסף הגדול ביטוי לתוצאות של הבדיקות לפערים המטורפים שקיימים?

אלי אלאלוף: אני חייב להגיד לכם, חברים: אתם פה פותחים דיון פילוסופי.

אלי אלאלוף: עם כל הכבוד, אתם באים לפגישה בנושא ספציפי אז בואו נתחשב.

אלי אלאלוף: יש לנו דיונים על נושא בצורה פתוחה, כמו שהיה הבוקר.

אלי אלאלוף: כל הנושא בפריפריה, נושא של רפואת המשפחה ורפואת הקהילה ודברים מסוג זה כולל דיון באופן כללי על התקציבים.

אלי אלאלוף: אנחנו פה באנו לדון בנושא מאד ספציפי.

אלי אלאלוף: בואו נתרכז, אחרת אני בטוח שיש לך הרבה מה להגיד אבל כרגע, בואו נסתפק בדיון הספציפי שאליו התכנסנו.

<בקי קשת כהן: לא פילוסופי.

אלי אלאלוף: גברת, אני אתן לך את רשות הדיבור למרות שאולי את גם רוצה משהו כללי.

<דבי גילד חיו: זה נכון, ואולי זה גם היה מתאים יותר לדיון הקודם שהיו הרבה אנשים ולא היה אפשר אבל אני אומרת שאם הכלי הזהף יש הרבה כלים שיכולים לשמש לצמצום פערים.

<דבי גילד חיו: אנחנו שומעים הרבה שנים שהכלי של קפיטציה יכול להיות כלי מרכזי ולראיה, עכשיו רוצים גם להגדיל את התקצוב לפי אשכולות של הישובים.

<דבי גילד חיו: מצד שני, אומרים לנו: לא, אנחנו לא בודקים באמת שהכסף מגיע לפריפריה.

<דבי גילד חיו: כלים אחרים גם לא מקודמים.

<דבי גילד חיו: אחד הכלים המרכזיים שאנחנו כבר דורשים שנים, ועכשיו יש לנו עתירה גדולה על זה, לאגודה, ביחד עם פעילים וארגונים נוספים, זה לקבוע קריטריונים של זמן ומרחק, שהיו צריכים לעשות אותם לפי חוק בריאות ממלכתי, שמעולם לא נקבעו למעט לאיזה שני שירותי בריאות.

<דבי גילד חיו: ב"וועדת גרמן" אמרו שצריך לעשות את זה, שזה חשוב.

<דבי גילד חיו: אלה כלים משמעותיים לצמצום פערים בפריפריה אבל זה לא מקודם ולא נעשה.

<דבי גילד חיו: אז את הקפיטציה אי אפשר לבדוק, קריטריונים לא קובעים לפי סוגי.

<דבי גילד חיו: ..

אלי אלאלוף: היות ושוב, אני חוזר, אני בטוח שכל הדברים שאת אומרת, התשובה היא שאת צודקת.

אלי אלאלוף: הפריפריה, דנו בזה, מקבלת פחות ממה שהיתה צריכה לקבל רק בהשוואה להמלצה במחקר.

אלי אלאלוף: לא נדבר בגלל המצב הסוציו-אקונומי, שהיתה צריכה לקבל יותר ממה שהמרכז צריך לקבל.

אלי אלאלוף: זה דיון כללי.

אלי אלאלוף: אני מציע שנישאר.

אלי אלאלוף: אם את רוצה התייחסות, אני מוכן לקבל את זה בכתב ולבקש מהמשרדים הרלוונטיים לתת לנו תשובה בכתב.

אלי אלאלוף: יש להם יחידה מאד ברמה.

אלי אלאלוף: הלוואי שהיינו מוצאים את זה בעוד כמה משרדים.

<ניר קידר: אני מצטרף לאמירה שלא נהיה היחידים שיש להם יחידה לצמצום פערים ויהיו עוד משרדים.

אלי אלאלוף: בבקשה, עוד מישהו רוצה מהחברים?

אלי אלאלוף: אז ברשותך, אנחנו צריכים לקרוא?

<נעה בן שבת: כן, אנחנו צריכים לקרוא.

<נעה בן שבת: "תקנות ביטוח בריאות ממלכתי (הקצאה לקופות חולים)(תיקון), התשע"ו-2016 בתוקף סמכותי לפי סעיפים 17(א) ו-(א1) ו-60 לחוק ביטוח בריאות ממלכתי,התשנ"ד-1994 (להלן-החוק), בהסכמת שר האוצר, באישור ושר העבודה, הרווחה והשירותים החברתיים ובאישורו לפי סעיף 17(א) לחוק, ובאישור ועדת העבודה, הרווחה והבריאות של הכנסת, אני מתקין תקנות אלה: תיקון תקנה 1 1.

<נעה בן שבת: בתקנה 1 לתקנות ביטוח בריאות ממלכתי (הקצאה לקופות החולים),התשנ"ה-1995 (להלן- התקנות העיקריות), במקום הטבלה יבוא: " וכאן צריכה להופיע הטבלה.

<נעה בן שבת: אני לא יודעת מדוע זה מופיע כאן אבל הטבלה צריכה להופיע מיד אחרי הדברים שאנחנו אומרים ולא כפי שמופיע פה, בדף.

<נעה בן שבת: הטבלה, אני רוצה לציין שהאחוזים פה שמדובר בהם, יש פה חלוקה בין "לא לתושב פריפריה" ל"תושב פריפריה", בין נקבה לזכר וחלוקה לפי גילאים.

<נעה בן שבת: החלוקה הזאת, אני רואה שבאופן בסיסי, כשאנחנו מדברים על גילאי 55 ומעלה, יש ירידה באחוזים בטור ב'.

<נעה בן שבת: השאלה מה היא משקפת, הירידה הזאת, בגילאים המבוגרים.

<ניר קידר: אני אסביר: כפי שאמרתי, התחשיב לצורך תיקון הטבלה נעשה לפי ההנחות של הרפורמה, של אחוזי הטיפול לילדים ולמבוגרים.

<ניר קידר: עכשיו, הקפיטציה היום באה ואומרת ששירותי הבריאות באשפוז, בתרופות, אנחנו רואים שהצריכה של אוכלוסייה מבוגרת גבוהה יותר מאשר אוכלוסיית הביניים והאוכלוסייה הצעירה.

<ניר קידר: בהנחות של הרפורמה, אנחנו רואים שההנחות בתחום בריאות הנפש וטיפולים אמבולטוריים במרפאה, אנחנו לא רואים שהטיפול של בני 70, מספר הטיפולים שהם יצטרכו של בריאות הנפש גבוהה יותר מבני 40 מהבחינה הזאת.

<ניר קידר: ואז, ברגע שאנחנו מכניסים נתון שהוא ממוצע לכל קבוצת הגיל אז החלק של הקשישים קצת יורד כי זה בעצם הופך להיות ממוצע משוקלל של הקפיטציה הקודמת יחד עם הנתון הזה, שרואה את כל האוכלוסייה המבוגרת.

<ניר קידר: אז רואים פה ירידה כשעושים את הממוצע המשולב.

<ניר קידר: מבחינת הסל עצמו, של השירותים הכללים, אין ירידה.

<ניר קידר: פשוט החיבור של שתי הנוסחאות האלה ביחד מביא לתוצאה הזאת.

<נעה בן שבת: עכשיו אנחנו עוברים לתקנה 2.

<נעה בן שבת: אני לא אקרא את הטבלה אבל המספרים מופיעים כאן, בטבלה.

העיקריות יבוא: הקצאה לגבי תחום שירותי אשפוז פסיכיאטרי" התקנות שנקרא עכשיו מעודכנות לפי אותו סעיף חדש שנמצא בסעיף 17 ו-17(א1).

העיקריות יבוא: הוא מדבר על מרכיב ההוצאות הצפויות.

העיקריות יבוא: הוא מתייחס רק לתחום של בריאות הנפש ואחרי זה, בתקנה הבאה לתחום של נפגעי עבודה.

העיקריות יבוא: התחומים האלה, אנחנו מדברים על תחומים שמצאתם מספר המבוטחים המשוקלל מיצה את עצמו וצריך את התיקונים הנוספים מעבר למספר המבוטחים המשוקלל.

<ניר קידר: כמו שהסברתי בהתחלה.

<נעה בן שבת: 1"א.

<נעה בן שבת: (א)

<נעה בן שבת: לעניין תקנה זו – "אשפוז פסיכיאטרי" – אשפוז או אשפוז יום בבית חולים פסיכיאטרי או במחלקה פסיכיאטרית בבית חולים כללי; "היקף כספי מוגדר א'" - 1,292 מיליון שקלים חדשים במחירי מדד יוקר הבריאות לשנת 2016, והחל בשנת 2017 ואילך – גם בתוספת עדכון עלות הסל בשל השינויים הדמוגרפיים שחלו באוכלוסייה, אם קבעו שר הבריאות ושר האוצר עדכון כאמור לפי סעיף 9(ב)(3) לחוק" זאת אומרת, מביאים בחשבון גם את מחירי מדד יוקר הבריאות וגם אם יהיה עדכון דמוגרפי, אז גם את העדכון הדמוגרפי משנת 2017 ואילך.

<נעה בן שבת: ""מועד הבחירה"- אחד מהמועדים המנויים בתקנה 4 לתקנות ביטוח בריאות ממלכתי (חלוקת תקבולים), התשנ"ה-1995, לפי החלטת המוסד לביטוח לאומי.

<נעה בן שבת: " אלה מועדים בחודש מסוים, בכל חודש, אחד מהמועדים באותו חודש שבו המוסד לביטוח לאומי - - - לכן קראתם להם "מועדי בחירה", כי הבחירה נתונה למוסד לביטוח לאומי.

<נעה בן שבת: "הסכום לחלוקה" – כהגדרתו בסעיף 18(א) לחוק; "רגרסיה לינארית"- שיטת אמידה סטטיסטית לכימות הקשר בין ערכי משתנה תלויים לערכי משתנה בלתי תלויים; "שיעור הבסיס" – שיעור המחושב בהתאם לחלקם של מבוטחי כל אחת מקופות החולים במספר ימי האשפוז הפסיכיאטרי, בשנים 2006 עד 2014, בהתאמה למחירם במחירון משרד הבריאות, בתוספת שיעור קו המגמה לשנים 2015 עד 2017, ושהוא, בנוגע לכל קופת חולים כמפורט להלן לצידה: (1) קופת חולים שרותי בריאות כללית- 62.8310%; (2) קופת חולים מכבי שרותי בריאות – 19.2707%; (3) קופת חולים לאומית – 8.2830% ; (4) קופת חולים מאוחדת – 9.6153%;" כאן בעצם נבנה הבסיס, שהוא אותו מרכיב הוצאות זכויות של הקופה.

<נעה בן שבת: "שיעור קו המגמה" – שיעור המתקבל מקו המגמה שחושב באמצעות רגרסיה לינארית" כמו שראינו את ההגדרה קודם, "על בסיס סדרת נתונים המתייחסת לחלקם של מבוטחי כל קופת חולים בסך ימי האשפוז הפסיכיאטרי בכלל בתי החולים הפסיכיאטריים לטיפול בחולי נפש, בשנים 2006 עד 2014, ושהוא, בנוגע לכל קופת חולים כמפורט להלן לצדה: (1)

<נעה בן שבת: קופת חולים שרותי בריאות כללית: 1.0055%- ; (2)

<נעה בן שבת: קופת חולים מכבי שרותי בריאות: 0.4997% ; (3)

<נעה בן שבת: קופת חולים לאומית: 0.1901% ; (4)קופת חולים מאוחדת: 0.3157% ;" זאת אומרת, לגבי קופת חולים "שירותי בריאות כללית" קו המגמה מראה שתהיה ירידה לטובת תוספת בקופות האחרות.

<אורן גבע: אני רק אבהיר: לא מדובר באחוז אלא בנקודות האחוז.

<אורן גבע: כלומר, חלקה של כללית לא קטן באחוז אחד אלא הוא קטן אחד נקודות האחוז.

<אורן גבע: כלומר, הוא יורד מ-62 ל-61.8.

<אורן גבע: הוא לא קטן ב-0.6%.

<אורן גבע: רק שיהיה ברור.

עבדאללה אבו מערוף: בכללית כמה הוא יורד?

<אורן גבע: כך קו המגמה.

<אורן גבע: כלומר, כשניתחו את הנתונים מ-2016 עד 2014 ראו שהם יורדים בממוצע באחוז אחד כל שנה, אחד נקודת אחוז כל שנה, ולכן ממשיכים את קו המגמה הזה.

<אורן גבע: אולי שווה לרשום נקודות האחוז במקום אחוזים.

<נעה בן שבת: זה יעזור אם נזיז את הנקודה שמאלה אחד?

<אורן גבע: במקום סימן אחוז צריך לרשום נקודות האחוז.

אלי אלאלוף: למה זה חייב להיות בפירוט כזה, ארבע ספרות אחרי?

<רני פלוטניק: אחרת זה לא מסתכם לך ל-100%.

אלי אלאלוף: אין לך פתרון לזה?

<נעה בן שבת: אז עד עכשיו קראנו את ההגדרות לצורך התקנה הזאת.

<נעה בן שבת: "(ב) על אף האמור בתקנה 1," – זה התקנה הכללית לגבי החלוקה לפי מספר מבוטחים משוקלל, "לעניין היקף כספי מוגדר א' מן הסכום לחלוקה, לגבי תחום שירותי אשפוז פסיכיאטרי, תיעשה ההקצאה לקופות החולים, מידי חודש במועד הבחירה לפי חלקה היחסי של כל אחת מקופות החולים, לעומת היתר, בתחום האמור כמפורט להלן: (1) בשנת 2017 – לפי שיעור הבסיס; (2) משנת 2018 ואילך – לפי שיעור הבסיס בתוספת שיעור קו המגמה.

<נעה בן שבת: תקנה 1ב שגם אותה רוצים להוסיף: הקצאה לגבי תחום נפגעי עבודה.

<נעה בן שבת: "1ב.

<נעה בן שבת: על אף האמור בתקנה 1, לעניין היקף כספי מוגדר ב' מן הסכום לחלוקה, תיעשה ההקצאה לקופות החולים לגבי תחום נפגעי עבודה, מידי חודש במועד הבחירה לפי חלקה היחסי של כל אחת מקופות החולים, לעומת היתר, בתחום האמור כמפורט להלן: - -

<קריאה: מדי חודש?

<נעה בן שבת: ההקצאה תעשה מדי חודש.

<נעה בן שבת: כן.

אלי אלאלוף: זה מתאים לך?

<קריאה: השאלה אם זה מגיע אלינו.

<קריאה: זו השאלה הגדולה.

<קריאה: שירותים, שירותים.

אלי אלאלוף: לא תקבל כסף, לא רוצים לסבך אותך עם כסף.

<קריאה: שירותי נכים.

<קריאה: אני עכשיו בעל הבית פה.

<קריאה: אני משפחה פה.

<נעה בן שבת: "החלק היחסי של כל קופה יחושב על פי ממוצע חלקה בהוצאות רכש השירותים לנפגעי תאונות עבודה בכל אחת מהשנים 2010 עד 2015, והוא יהיה כלהלן: לגבי קופת חולים שרותי בריאות כללית- 57.142%; לגבי קופת חולים מכבי שרותי בריאות- 23.169%; לגבי קופת חולים לאומית- 9.744%; לגבי קופת חולים מאוחדת- 9.945%.

<נעה בן שבת: לעניין תקנה זו, "הוצאות רכש השירותים לנפגעי עבודה" – החלק היחסי של כל קופת חולים בתמורה ששילם המוסד לביטוח לאומי לקופות החולים בעד מתן השירותים בידי הקופות לנפגעי עבודה.

<נעה בן שבת: " זה באותן שנים שבהן מוטב - - - של המוסד לביטוח לאומי.

<נעה בן שבת: ""היקף כספי מוגדר ב' 579 מיליון ₪ במחירי מדד יוקר הבריאות לשנת 2016, והחל בשנת 2017 ואילך - גם בתוספת עדכון עלות הסל בשל השינויים הדמוגרפיים שחלו באוכלוסייה, אם קבעו שר הבריאות ושר האוצר עדכון כאמור לפי סעיף 9(ב)(3) לחוק.

<נעה בן שבת: " "מועד הבחירה"- אחד מהמועדים המנויים בתקנה 4 לתקנות ביטוח בריאות ממלכתי (חלוקת תקבולים), התשנ"ה-1995, לפי החלטת המוסד לביטוח לאומי.

<נעה בן שבת: "הסכום לחלוקה" – כהגדרתו בסעיף 18(א) לחוק;"

<קריאה: סליחה רגע, בקשר לתקנה הזאת לא של תאונות עבודה אלא של בריאות הנפש, התוספת של שיעור קו המגמה, אז בסעיף קטן (1) זה בשנת 2017 לפי שיעור הבסיס, ובסעיף קטן (2) משנת 2018 ואילך לפי שיעור הבסיס בתוספת קו המגמה.

<קריאה: חשוב לנו להבהיר בתקנות - -

<נעה בן שבת: זה מה שכתוב, לא?

<רני פלוטניק: חשוב לנו להבהיר בתקנות שבשנת 2018 תהיה תוספת.

<רני פלוטניק: בשנת 2019 תהיה תוספת על בסיס שנת 2018 - -

<אורן גבע: זה לא חד-פעמי ב-18.

<רני פלוטניק: חשוב לנו שכל שנה תתבסס על השנה קודמת שלה - -

<אורן גבע: שאלה אם הניסוח הזה של "ואילך" הוא ברור.

<נעה בן שבת: אתה אומר בכל שנה, בתוספת שיעור קו המגמה לשנה שקדמה לה?

<רני פלוטניק: כן.

<רני פלוטניק: שלא יהיה מצב שמ-2018 ואילך, בכל שנה זה יהיה אותו.

<רני פלוטניק: ..

<נעה בן שבת: בכל שנה משנת 2018.

<אורן גבע: בכל שנה, ב-18 הורדתי לה אחוז, ב-19 הורדתי לה עוד אחוז, ב-20 עוד אחוז וכן הלאה.

<נעה בן שבת: אוקי.

<נעה בן שבת: אז נבהיר שהתוספת של שיעור קו המגמה הוא לכל שנה משנת 2017.

<נעה בן שבת: שיעור הבסיס נשאר כפי שהיה ב-2017, ותוספת שיעור קו המגמה - -

<אורן גבע: אולי נרשום משנת 2018 ובכל שנה לאחר מכן.

<נתן סמוך: לפי שיעור הבסיס בתוספת שיעור קו המגמה לעומת השנה שקדמה לה.

<אורן גבע: בדיוק.

<אורן גבע: נכון, זה מה שנתן אמר.

<אבנר עורקבי: מדובר פה בנפגעי עבודה, במגמה הזאת?

<נעה בן שבת: זה רק לגבי הפסיכיאטריה.

<נעה בן שבת: "הוראת שעה", שזה תקנה על התקנות המתקנות.

<נעה בן שבת: "3.

<נעה בן שבת: על אף האמור בתקנה 1 לתקנות העיקריות, כתיקונה בתקנות אלה, ובתקנות 1א, ו-1ב לתקנות העיקריות, כנוסחן בתקנות אלה, בכל אחד מהחודשים פברואר 2017 עד דצמבר 2017, במועד הבחירה, יתווסף לחלקה של כל אחת מקופות החולים בסכום לחלוקה, הסכום המפורט לצדה:" בחלק מהמקרים הוא חיובי ובחלק מהמקרים הוא שלילי.

<נעה בן שבת: התוספת כמובן שלילית, זאת אומרת גריעה מהסכום שמגיע לה.

<נעה בן שבת: "(1) קופת חולים שרותי בריאות כללית - 14,081,420 שקלים חדשים; (2) קופת חולים מכבי שרותי בריאות - 10,329,419- שקלים חדשים; (3) קופת חלים לאומית - 959,952 שקלים חדשים; (4) קופת חולים מאוחדת –4,711,953- שקלים חדשים.

<נעה בן שבת: תחילה 4.

<נעה בן שבת: תחילתן של תקנות אלה ביום ה' בשבט התשע"ז, (1 בפברואר 2017).

<נעה בן שבת: "

עבדאללה אבו מערוף: מי שאתם חייבים לו כסף, למה לא להעביר לו כסף בפעם אחת?

<אורן גבע: דיברנו על זה.

<אורן גבע: הוועדה ביקשה שננסה למצוא - -

אלי אלאלוף: תוך שלושה חודשים נעביר את זה.

<אורן גבע: - - פתרון, ואמרנו שנבדוק את זה.

נורית קורן: כלומר, זה לא מופיע בתקנות.

עבדאללה אבו מערוף: בפרוטוקול זה רשום.

אלי אלאלוף: בפרוטוקול זה רשום שיעשו הכל כדי שבתשלומים הראשונים, פברואר, מרץ, אפריל, יחסלו את החוב.

אלי אלאלוף: כן אבנר.

<אבנר עורקבי: השאלה שלי: האם הסכומים האלה, שמוספים השנה, הם נוספים לסכום שנוסף ב-2016?

<אבנר עורקבי: הרי אנחנו יודעים שב-2016 ביטוח לאומי גרע ממנו חצי מיליארד שקל והעביר אותו לביטוח לאומי לטובת נפגעי עבודה.

<אבנר עורקבי: כרגע אנחנו עדין בודקים את זה.

אלי אלאלוף: רק ניר יכול לענות לאבנר.

<ניר קידר: הסכומים בגין נפגעי עבודה נכללו כבר בסל ב-2016.

<ניר קידר: כאן אנחנו מדברים על איך לחלק את זה בין קופות החולים.

<ניר קידר: בתקנות האלה אין תוספת של משאבים למערכת.

<ניר קידר: אנחנו רק מדברים איך לחלק את הכסף שקיים והתווסף בבריאות הנפש ב-2015 ונפגעי עבודה ב-2016, איך לחלק את זה בצורה ההוגנת והנכונה בין קופות החולים.

<ניר קידר: אין פה תוספת של משאבים.

<ניר קידר: כן נאמר שהסכומים האלה כל שנה יקודמו לפי מדד יוקר הבריאות ולפי תוספת שתינתן לגידול האוכלוסייה בקופות החולים.

<ניר קידר: אז זה מוצמד למדדים האלה אבל אין פה תוספת משאבים בתקנות.

<ניר קידר: זה רק איך מחלקים.

<אבנר עורקבי: אז לכאורה אני מבין פה שאתם מוסיפים כל שנה סכום מסוים בהתאם לתשומות הבריאות, נכון?

<ניר קידר: זה מוצמד באופן ריאלי גם לעלויות, למדד יוקר הבריאות וגם לגידול האוכלוסייה.

<ניר קידר: בכל מקרה, הסל גדל במדדים האלה.

<ניר קידר: כיוון שהסל גדל במדדים האלה, גם הסכום לחלוקה בין קופות החולים יגדל לפי אותם מדדים כדי לשמור על ההוגנות בתהליך.

<ניר קידר: אבל הסל גם ככה גדל לפי...

אלי אלאלוף: ברשות

אלי אלאלוף: כם, אני רוצה להצביע כדי לשחרר את חברי הכנסת אבל לפני שהישיבה תסתיים אני הבטחתי תשובה לגבי בריאות השן על חשבון.

אלי אלאלוף: ..

אלי אלאלוף: אז מי בעד התקנות?

אלי אלאלוף: מי נגד?

אלי אלאלוף: בעד – 3

אלי אלאלוף: נמנעים – אין

אלי אלאלוף: אושרו.

אלי אלאלוף: התקנות אושרו.

אלי אלאלוף: מי יכול לתת תשובה לגבי בריאות השן?

<רני פלוטניק: אני כלכלן במינהל תכנון ואסטרטגיה במשרד הבריאות.

<רני פלוטניק: בהמשך לישיבה המקדימה שלנו והטענות שעלו מהנציגים של מאוחדת, ועדת הקפיטציה שצפויה בחודשים הקרובים לסיים את עבודתה בחנה גם את הנושא הזה, של שיניים לילדים, והיא תכניס את זה כראש הוצאה בנוסחה החדשה.

אלי אלאלוף: זאת אומרת, בשלושה החודשים הקרובים גם ישלמו על העבר וגם תהיה נוסחה חדשה.

<רני פלוטניק: לא, לא.

<רני פלוטניק: זה רק מכאן ואילך.

אלי אלאלוף: מכאן ואילך.

אלי אלאלוף: תודה רבה.

<אבנר עורקבי: אפשר להוסיף את הילדים בעלי צרכים מיוחדים, הנכים, ולא רק ילדים רגילים.

<אבנר עורקבי: מדובר על קבוצת אוכלוסייה של ילדים בעלי צרכים מיוחדים שהמורכבות של הטיפול הרפואי מאד מאד יקרה לגבי - -

אלי אלאלוף: ברפואת השיניים?

נורית קורן: דיברנו על זה.

אלי אלאלוף: אתה צודק.

אלי אלאלוף: נורית, רצית משהו?

נורית קורן: כן, דיברנו על זה קודם ואני ביקשתי שהם יתנו לנו את העלות.

נורית קורן: עכשיו תרחיב את זה לצרכים מיוחדים, אני הלכתי רק לפלח אחד של בריאות השן לילדים עם צרכים מיוחדים בכלל ושיתוק מוחין.

נורית קורן: צריך לקחת את האוכלוסיות הכי קשות.

נורית קורן: רציתי לשאול, אדוני היושב ראש, מה בקשר לכספים בקשר להתמחות בבריאות הנפש, למתמחים של הפסיכולוגיה?

נורית קורן: יש התקדמות בנושא הזה?

<ניר קידר: לצערי, מי שנמצא פה סביב השולחן זה לא האנשים שאחראים.

<ניר קידר: אם את רוצה לשלוח בצורה ישירה - -

אלי אלאלוף: אני מבקש שתיקח את זה לתשומת לבך ותעביר את זה בתוך המשרד ותתנו תשובה בכתב.

נורית קורן: כן, בבקשה, זה מאד חשוב.

נורית קורן: זה חשוב כי לא ניהלנו פה דיון.

אלי אלאלוף: רני ייתן לך את התשובה.

אלי אלאלוף: זה בפרוטוקול, רן.

אלי אלאלוף: אתה צריך לתת תשובה לגבי הסיכום.

אלי אלאלוף: לא רק המקדמות, הסיכום של "אסותא" לגבי הרופאים העולים.

אלי אלאלוף: אז הישיבה נעולה.

אלי אלאלוף: תודה רבה לכם, יום טוב.